stanford-oval/wikipedia huggingface dataset:
God of War III

| God of War III |
| --- | --- |

Kehittäjä:  SCE Santa Monica Studio
Julkaisija:  Sony Computer Entertainment
Jakelija:  PlayStation Store
Ohjaaja:  Stig Asmussen
Tuottaja:  Steve Caterson
Käsikirjoittaja:  Marianne Krawcyzk
Taiteilija:  Ken Feldman
Säveltäjä:  Gerard Marino Cris Velasco Ron Fish Mike Reagan Jeff Rona
Pelisarja:  God of War
Julkaistu:  NA 16. maaliskuuta 2010AUS 18. maaliskuuta 2010EU 19. maaliskuuta 2010JP 25. maaliskuuta 2010
Lajityyppi:  toimintaseikkailu, hack and slash
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 18
Alusta:  PlayStation 3 PlayStation 4
Jakelumuoto:  Blu-ray-levy
Lisää peliartikkeleitaVideopelien teemasivulla
Infobox OK    : 
God of War III on SCE Studios Santa Monican ja Sony Computer Entertainmentin julkaisema hack and slash -toimintaseikkailupeli. Peli julkaistiin maaliskuussa 2010 PlayStation 3:lle.
Pelissä oleva väkivallan johdosta se on kielletty alle 18-vuotiailta.
Pelaaminen

Pelissä tapetaan hack and slash -tyylisesti paljon vihollisia muun muassa miekalla. Pelissä on paljon ”pomotaisteluita”, mikä on hyvin tyypillistä tämän pelityypin peleille.
Alussa pelin päähahmolla Kratosilla on aseinaan käsiin ketjuilla kahlitut Ateenan terät, mutta hän saa pelin edetessä käyttöönsä monia muita aseita, kuten Haadeksen Kynnet ja Herkuleksen kestukset.
Pelin vihollisia ovat pääasiassa kreikkalaisen mytologian hirviöt (kuten minotaurit ja harpyijat), kreikkalaiset soturit ja merkittävät hahmot (muun muassa Herkules ja Pandora) sekä monia jumalia ja titaaneja.
Peliin saa netistä ladattavia hahmoulkoasuja, jotka antavat Kratosille erilaisia kykyjä.
Pelissä on trophy-tuki, ja siinä on mahdollista saada yhteensä 36 trophyä. Pelissä on myös DualShock 3 -värinätuki.
Peli vie Blu-ray-levyltä 40 gigatavua (GB) tilaa, mutta PlayStation 3:n kovalevyltä vain viisi megatavua (MB) eli noin yhden viisiminuuttisen kappaleen verran. Pelissä ei ole moninpelitukea.
Tarina > Hahmot

Kratos on pelin sankari, joka on entinen sodan jumala ja entinen Spartan soturikenraali. Kratoksella on verenpunainen tatuointi ja valkoinen, tuhkan peittämä iho, mistä hän on saanut nimen Ghost of Sparta. Hänen menneisyytensä on verinen, ja jumalat lupasivat antaa hänen menneisyytensä anteeksi, mutta rikkoivat lupauksensa. Siksi Kratos vihaa jumalia ja haluaa tappaa nämä.
Tarina > Hahmot > Jumalat ja jumalattaret

Zeus
Poseidon
Haades
Hermes
Hefaistos
Afrodite
Hera
Athene
Helios
Tarina > Hahmot > Titaanit

Gaia
Kronos
Perses
muutamia tuntemattomia titaaneja
Tarina > Hahmot > Muut hahmot

Herkules
Pandora
Daedalos
Tarina > Juoni

Pelin tarina on jatkoa God of War II:lle. Jumalat ovat pettäneet Kratoksen, ja hän käy taisteluun heitä vastaan titaanien avustuksella. Pelin päämääränä on tappaa itse jumalten kuningas Zeus.
Julkaisut

Pelistä on julkaistu useita eri versioita, kuten keräilyversioita ja trilogioita. Pelin keräily- ja trilogiaversiossa tulee mukana Kamppailuareena-moodi (combat arena), jossa voi harjoitella hyökkäyksiä, hioa taktiikoita tai muuten vain tappaa vihollisia.
Ääninäyttelijät

| 0 | 1 | 2 |
| --- | --- | --- |
|  Terrence C. Carson  | … |  Kratos   |
|  Corey Burton  | … |  Zeus   |
|  Linda Hunt  | … |  kertoja   |
|  Adrienne Barbeau  | … |  Hera   |
|  Clancy Brown  | … |  Haades   |
|  George Ball  | … |  Kronos, siviili   |
|  Debi Derryberry  | … |  Calliope   |
|  Greg Ellis  | … |  Hermes, siviili   |
|  Gideon Emery  | … |  Poseidon, siviili   |
|  Crispin Freeman  | … |  Helios, sotilas   |
|  Marina Gordon  | … |  Persephone, Clotho, Atropos   |
|  Josh Keaton  | … |  Veneen kapteeni, Deimos, nuori spartalainen   |
|  Natalie Lander  | … |  Pandora   |
|  Malcolm McDowell  | … |  Daedalus   |
|  Kevin Sorbo  | … |  Herkules   |
|  April Stewart  | … |  Afrodite   |
|  Fred Tatasciore  | … |  Ares, barbaari kuningas, Typhon   |
|  Gwendoline Yeo  | … |  Lysandra   |
Aiheesta muualla

Virallinen kotisivu (englanniksi)
God of War III Internet Movie Databasessa (englanniksi)
-pelisarja
| --- | --- |
Pääsarja:   God of War  God of War II  God of War III  Ascension  God of War  God of War: Ragnarök 
Sivusarja:   Chains of Olympus  Betrayal  Ghost of Sparta 
Hahmot:  Kratos
Hay Riverin lentoasema

Hay Riverin lentoasema (engl. Hay River/Merlyn Carter Airport ransk. Aéroport de Hay River/Merlyn Carter) (IATA: YHY, ICAO: CYHY) on lentoasema Kanadan Luoteisterritorioissa 2,8 kilometriä pohjoiseen Hay Riverin kylästä. Kenttää ylläpitää Luoteisterritorioiden hallinto. Lentoonlähtöjä ja -laskuja oli vuonna 2008 yhteensä 6 897. Lentoasema on nimetty uudelleen lentäjä Merlyn Carterin kunniaksi, jonka mustakarhu surmasi lentoasemalla.
Lentoyhtiöt ja kohteet

| Lentoyhtiö | Kohteet |
| --- | --- |
Buffalo Airways: Yellowknife
Canadian North: Edmonton, Yellowknife
First Air: Yellowknife
Heerlen

Kartta Heerlenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Heerlen (myös Heerlen-Kerkrade) on kaupunki Alankomaiden kaakkoisosassa. Se on Limburgin provinssin toiseksi suurin kaupunki Maastrichtin jälkeen. Vuonna 2011 kaupungissa oli 89 212 asukasta. Heerlenin tunnetuin rakennus on lasipalatsi vuodelta 1935, modenin arkkitehtuurin varhaisimpia edustajia.
Heerlenin lasipalatsi
Hawthornen tehtaat

Tämä vain on nykyään jäljellä Hawthornen tehtaista.
Hawthornen tehtaat (engl. Hawthorne Works) olivat Western Electric-konserniin kuulunut tehdas Cicerossa, Illinoisissa. Hawthornen kylä kuului Ciceron kaupunkiin. Tehdas perustettiin vuonna 1905 ja se toimi vuoteen 1983. Tehdas valmisti mm. puhelimia, jääkaappeja ja tuulettimia. Tehdas työllisti parhaina vuosinaan 45 000 työntekijää.
1980-luvun puolivälissä Donald Shoemaker osti tehdasalueen ja rakennutti paikalle ostoskeskuksen.
Tehtaan nimi on jäänyt sekä teollisuustalouden että psykologian kirjoihin, koska 1930-luvun puolivälissä siellä tehtiin tuottavuuskokeita, joissa paljastui lääkkeiden plasebo-efektin kaltainen Hawthorne-ilmiö, eli että huomion kohteena oleminen muuttaa käyttäytymistä.
Alueella on nykyisin Hawthorne Works Museum.
Hawthornen tehdas, kuva kirjasta Western Electric Company, vuodelta 1925.
Aiheesta muualla

Hawthorne Works in the Great War (englanniksi)
Western Electric Co., from  Encyclopedia of Chicago (englanniksi)
Industrial History: Western Electric's Hawthorne Works (englanniksi)
Czechs in Cicero: Hawthorne Works (Arkistoitu – Internet Archive) (englanniksi)
Heernummi

Heernummi on Kaarinan kaupunginosa, joka sijaitsee entisen Piikkiön kunnan alueella. Se rajautuu pohjoisessa Makarlaan ja Piikkiön kirkonkylään, idässä Paimioon, etelässä Harvaluotoon ja Sauvoon ja lännessä Piikkiönlahteen. Heernummen Linnunpäähän kulkee Fölin bussilinja K6, jolla pääsee toiseen suuntaan Toivonlinnaan ja toiseen suuntaan Piikkiön kirkonkylään ja Hepojokeen.
Heerstrasse

Heerstrasse
Heerstrasse on Berliinin läpi kulkevan itä–länsi-suuntaisten katujen akselin läntinen jatke. Se ulottuu Theodor-Heuss-Platzilta aina kaupungin länsirajalle saakka, kulkien Westendin, Wilhelmstadtin ja Staakenin kaupunginosien alueella.
Westendin alueella kulkeva osa kadusta rakennettiin jo vuonna 1874 yhdistämään Charlottenburg ja Pichelsberg. Pääosa Heerstrassea rakennettiin vuosina 1903–1911, jotta pääkaupungin varuskunnille saataisiin suora kulkuyhteys Döberitziin perustetulle harjoitusalueelle, ja sen nimi oli alkujaan Döberitzer Heerstrasse. Heerstrasse on Saksassa yleisnimitys leveille teille, jotka on rakennettu armeijan maavoimien (saks. heer) joukkojensiirtoja varten, usein rajojen yli. Kertoman mukaan itse keisari Vilhelm II määräsi kadun suoran kulun ja hän myös osallistui sen avajaisiin vuonna 1911. Katu tuli osaksi Berliinin kaupunkia vuoden 1920 alueliitoksessa ja sai nimekseen An der Heerstrasse, joskin vanha nimi esiintyi virallisissa kartoissa vielä pitkään tämän jälkeen. Nykyinen nimi otettiin käyttöön vuonna 1950, jolloin Heerstrasseen liitettiin myös Kaiserdamm-kadun länsipää Theodor-Heuss-Platzin ja Preussenalleen väliltä.
Heerstrasse on 10,8 kilometrin pituisena yksi Berliinin pisimmistä kaduista. Se on yksi Berliinin tärkeimmistä sisääntuloväylistä ja sitä pitkin pääsee Hampurin suuntaan johtavalle maantielle. Kadun varrella sijaitsee muun muassa Heerstrassen brittiläinen sotilashautausmaa.
Haruko Momoi

| Haruko Momoi 桃井はるこ |
| --- | --- |
 Haruko Momoi Anime Expo-tapahtumassa Yhdysvalloissa vuonna 2007.
Henkilötiedot
Syntynyt: 14. joulukuuta 1977  Tokio, Japani
Aiheesta muualla
Viralliset kotisivut
IMDb 
Haruko Momoi (jap. 桃井はるこ; s. 14. joulukuuta 1977 Tokio, Japani) on japanilainen ääninäyttelijä (seiyū), laulaja ja lauluntekijä.
Momoi aloitti uransa vuonna 2000. Hän on antanut äänensä useisiin animesarjoihin, elokuviin ja peleihin. Momoi saapui kunniavieraaksi Lahdessa järjestettävään Desucon-animetapahtumaan kesäkuussa 2010.
Diskografia > Singlet

Mail Me (julkaistu 24. kesäkuuta 2000)
Ton Dol Baby (トンドルベイビー) (julkaistu 27. heinäkuuta 2005)
WONDER MOMO-i〜New recording〜 (julkaistu 19. lokakuuta 2005)
Saigo no Rock  (さいごのろっく) (julkaistu 8. marraskuuta 2006)
Yume no Baton  (ゆめのばとん) (julkaistu 6. joulukuuta 2006)
Enter! (julkaistu 27. joulukuuta 2006)
21 Seiki (21世紀) (julkaistu 28. maaliskuuta 2007)
Party! (julkaistu 10. lokakuuta 2007)
Yuuen no Amulet/Opera Fantasia (悠遠のアミュレット/オペラファンタジア) (julkaistu 25. lokakuuta 2007)
R・G・B… (julkaistu 25. lokakuuta 2007)
Lumica (ルミカ) (julkaistu 14. marraskuuta 2007)
Ruujii Guujii  (るーじー・ぐーじー) (julkaistu 29. huhtikuuta 2009)
☆Jien Otsu☆Song (☆自演乙☆ソング) (julkaistu 17. kesäkuuta 2009)
Diskografia > Albumit

momo-i quality (julkaistu 9. elokuuta 2006)
Haruko☆UP DATE SONGS BEST (はるこ☆UP DATE SONGS BEST) (julkaistu 21. helmikuuta 2007)
Famison 8BIT  (ファミソン8BIT) (julkaistu 21. maaliskuuta 2007)
Famison 8BIT STAGE2 (ファミソン8BIT STAGE2) (julkaistu 8. kesäkuuta 2007)
COVER BEST - Cover Densha (COVER BEST カバー電車) (julkaistu 20. kesäkuuta 2007)
Sunday early morning (julkaistu 5. maaliskuuta 2008)
more&more quality RED 〜Anime song cover〜 (julkaistu 3. joulukuuta 2008)
more&more quality WHITE 〜Self song cover〜 (julkaistu 3. joulukuuta 2008)
Henji Ga Nai, Tada No Shitsuren No Youda (へんじがない、ただのしつれんのようだ。) (julkaistu 30. syyskuuta 2009)
Aiheesta muualla

Virallinen kotisivu (japaniksi)
Haruko Momoin virallinen blogi (japaniksi)
Heinämäki

Heinämäki tarkoittaa seuraavia:
Heinämäki, Sotkamon kylä
Herra Heinämäen Lato-orkesteri, Pikku Kakkosen lastenohjelma
Herra Heinämäki ja Leijonatuuliviiri, elokuva vuodelta 2011
Sukunimi

Juri Heinämäki (s. 1987), suomalainen koripallovalmentaja
Liisa Heinämäki (s. 1961), kasvatustieteilijä, opettaja ja lastentarhanopettaja
Tero Heinämäki (s. 1970), suomalainen teatteriohjaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heinämäki”, voi hakea sivunnimihaulla, laajalla sivunnimihaulla tai tekstihaulla.
Hauhia (täsmennyssivu)

Hauhia voi tarkoittaa seuraavia:
Hauhia, kyläkunta Miehikkälässä
Sukunimi

Aulis Hauhia (1921–1997), suomalainen upseeri ja ekonomi
Marita Hauhia (s. 1946), suomalainen nuortenkirjailija ja opettaja
Mikko Hauhia (s. 1984), suomalainen jalkapalloilija
Niko Hauhia (s. 1989), suomalainen kuulantyöntäjä
Veikko Hauhia (1908–1992), suomalainen kommunistipoliitikko ja puoluetoimitsija
Fiktiossa

Hauhia, henkilöhahmo Väinö Linnan romaanissa Tuntematon sotilas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hauhia”, voi hakea sivunnimihaulla, laajalla sivunnimihaulla tai tekstihaulla.
Hawthornen M-luokka

| Hawthornen M-luokka |
| --- | --- |

Tekniset tiedot
Uppouma:  1 074 t
Pituus:  82,8 m (kokonaispituus)
Leveys:  8,2 m
Syväys:  3,2 m
Koneteho:  27 000 shp
Nopeus:  34 solmua
Miehistöä:  76
Aseistus
Meritorjunta:  3 × QF 4" Mk IV -tykkiä P Mk XIX -asennuksina 4 × 21" torpedoputkea
Ilmatorjunta:  1 x QF 2 naulan Mk II -ilmatorjuntatykki
Hawthornen M-luokka oli Britannian kuninkaallisen laivaston kahden vuoden 1913-1914 laivasto-ohjelmiin kuuluneen hävittäjän muodostama alusluokka. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä.
Alukset muistuttivat Amiraliteetin M-luokan aluksia, mutta ne valmistuivat Hawthorn Leslien telakan muokkaamien suunnitelmien mukaisina. Niissä oli neljä savuhormia kolmen sijasta sekä keskilaivaan sijoitettu neljän tuuman tykki oli siirretty toisen ja kolmannen savuhormin väliin.
Alukset

Telakka sai tilauksen toukokuussa 1915 myös kahdesta muusta M-luokan aluksesta, mutta HMS Pidgeon ja HMS Plover valmistuivat osana Amiraliteetin M-luokkaa.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Mentor | Hawthorn Leslie and Company, Hebburn on Tyne | 9. heinäkuuta 1913 | 21. elokuuta 1914 | tammikuu 1915 | myyty romutettavaksi 9. toukokuuta 1921 |
| HMS Mansfield | Hawthorn Leslie | 9. heinäkuuta 1913 | 3. joulukuuta 1914 | huhtikuu 1915 | myyty romutettavaksi 26. lokakuuta 1926 |
Helmisiipimuura

| Helmisiipimuura |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Liuskemuurat Myrmelastes
Laji::  humaythae
Kaksiosainen nimi
 Myrmelastes humaythae  (Hellmayr, 1907) 
Katso myös
   Helmisiipimuura Wikispeciesissä   Helmisiipimuura Commonsissa 
Infobox OKNimi-testi OK: 
Helmisiipimuura (Myrmelastes humaythae) on puumuurien heimoon kuuluva varpuslintu.
Helmisiipimuuraa tavataan Boliviassa ja Brasiliassa, ja sen levinneisyysalueen pinta-ala on noin 832 000 km2. Laajan levinneisyysalueen ja vakaan kannankehityksen turvin laji on luokiteltu elinvoimaiseksi.
Naaras
Harjulampi (Parkano)

| Harjulampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°59′37″N, 22°55′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  ei ole 
Järvinumero:  35.525.1.008
Mittaustietoja
Pinnankorkeus:  147,7 m 
Rantaviiva:  0,414 km 
Pinta-ala:  0,01071 km² 
 fiHarjulampi 
Harjulampi  on Pirkanmaalla Parkanossa Lapinnevalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harjulampi on osa Kokemusjoen valuma-aluetta.
Maantietoa

Lampi on 200 metriä pitkä, 80 metriä leveä ja sen pinta-ala on 1,1 hehtaaria. Se sijaitsee Niininevan suolla harjun kupeessa, mutta ympäröivä suo on tavallisuudesta poiketen ojittamaton. Lammella ei ole myöskään laskuojaa. Harjun toisella puolella sijaitsee Lapinkylän peltoaukea, mutta sillä ei ole vaikutuksia lammen ekologiaan. Rantaviivaa on 400 metriä. Pohjoisrannalla on rakennus ja hiekkapohjainen kenttä, joka palvelee uimarantaa. Lammessa on kaksi laituria. Noin 100 metriä lounaaseen sijaitsee Pikku Harjulampi.
HMS Kingston (F64)

| HMS Kingston |
| --- | --- |
 HMS Kingston

Aluksen vaiheet
Rakentaja:  J. Samuel White and Company, Cowes
Kölinlasku:  6. lokakuuta 1937
Laskettu vesille:  9. tammikuuta 1939
Palveluskäyttöön:  14. syyskuuta 1939
Poistui palveluskäytöstä:  upotettu 11. huhtikuuta 1942
Loppuvaihe:  romutettu 1947
Tekniset tiedot
Uppouma:  1 717 t (standardi) 2 367 t (max)
Pituus:  108,6 m
Leveys:  10,90 m
Syväys:  3,8 m
Koneteho:  40 000 hv
Nopeus:  36 solmua
Miehistöä:  183
Aseistus
Aseistus:  6 x QF 4,7" Mk XII -tykkiä kaksiputkisina Mk XIX -asennuksina 4 x QF 2 naulan Mk VIII neliputkisena Mk VII -asennuksena 2 x nelipiippuista Vickers .50" Mk III -ilmatorjuntakonekivääriä 10 x 21" (533 mm) PR Mk II -torpedoputkea
HMS Kingston (viirinumero F64) oli Britannian kuninkaallisen laivaston K-luokan hävittäjä toisessa maailmansodassa.
Valmistus

Alus tilattiin 1937 vuoden 1937 laivasto-ohjelmassa J. Samuel White and Companylta Cowesista Isle of Wightista, missä köli laskettiin vielä samana vuonna 6. lokakuuta. Alus laskettiin vesille 9. tammikuuta 1939 ja valmistui 14. syyskuuta.
Palvelus

Alus osallistui 22. maaliskuuta 1942 taisteluun Italian laivastoa vastaan. Siihen osui 15 tuuman kranaatti, joka surmasi viisitoista ja haavoitti kahtakymmentä miehistönjäsentä. Alus kykeni laukaisemaan kolme torpedoa ennen pysähtymistä. Alus pääsi HMS Havockin saattamana Maltalle, jossa sen vauriot tutkittiin. Alus siirrettiin 27. maaliskuuta korjattavaksi telakalle. Korjaustyöt keskeytyivät päivittäin ilmapommitusten vuoksi ja 5. huhtikuuta alukseen osui pommi, joka aiheutti vuodon. Alus vaurioitui 7. huhtikuuta ja upposi 11. huhtikuuta telakka-allas numero neljään. Hyökkäyksissä sai surmansa neljätoista ja haavoittuu neljä henkeä. Vaurioiden tarkastuksen jälkeen alus todettiin korjauskelvottomaksi.
Hylky hinattiin St. Paulsin lahteen, jonka suulle se upotettiin sulkulaivaksi. Hylky nostettiin 1947 ja romutettiin Maltalla.
Hartford Dark Blues

| Hartford Dark Blues |
| --- | --- |
 Hartford Dark Blues 1875.
Perustettu:  1874
Kotiareena:  Hartford Ball Club Grounds
Paikkakunta:  Hartford, Connecticut
Lajit:  baseball
Hartford Dark Blues oli yhdysvaltalainen baseballjoukkue, joka oli National Association of Professional Base Ball Playersin jäsen 1874–1875 ja liittyi yhtenä perustajajäsenenä vuonna 1876 perustettuun National Leagueen. Joukkueen omistaja, Morgan G. Bulkeley, oli myös National Leaguen ensimmäinen presidentti. Vuonna 1877 joukkue muutti Brooklyniin, New Yorkiin, jossa se pelasi nimellä Brooklyn Hartfords tai Hartfords of Brooklyn. Sekä 1876 että 1877 joukkue sijoittui liigassa kolmannelle sijalle. Joukkue hajosi kauden 1877 jälkeen.
Aiheesta muualla

The Hartford Dark Blues by David Arcidiacono (englanniksi) (Arkistoitu – Internet Archive)
baseball-reference: joukkueen historiaa
Helge Johanson

Helge Sixten Samuel Johanson (19. marraskuuta 1887 Perniö − 6. toukokuuta 1967 Helsinki) oli suomalainen juristi ja korkeimman oikeuden oikeusneuvos.
Johansonin vanhemmat olivat konttoristi Carl Otto Johanson ja Johanna Sofia Unnérus. Hän pääsi ylioppilaaksi 1906 Turun ruotsalaisesta reaalilyseosta ja suoritti Helsingin yliopistossa oikeustutkinnon 1910. Johanson sai varatuomarin arvon 1913.
Johanson oli Kuopion kaupunginviskaalina 1917−1920, Viipurin raastuvanoikeuden nuorempana  oikeusneuvosmiehenä 1921−1935, Imatran tuomiokunnan tuomarina 1935−1943 ja Maskun tuomiokunnan tuomarina 1943−1945. Hän oli korkeimman oikeuden oikeusneuvoksena 1945−1957.
Johanson oli kirkolliskokouksen jäsenenä 1938, 1941 ja 1942, Suomen lainopillisen yhdistyksen Viipurin osaston puheenjohtajana 1936−1940 ja Turun osaston puheenjohtajana 1944−1945. Hän oli Lärkkulla-säätiön valtuuskunnan puheenjohtajana vuodesta 1947 alkaen ja lisätyn piispainkokouksen jäsenenä vuodesta 1949 alkaen.
Helge Johanson oli naimisissa vuodesta 1915 Ina Johanna Flinkin kanssa.
Hanna Kalinina

| Mitalit> Maa:   Ukraina.Naisten purjehdus. Olympialaiset  | Mitalit> Maa:   Ukraina.Naisten purjehdus. Olympialaiset  | Mitalit> Maa:   Ukraina.Naisten purjehdus. Olympialaiset  | Maa:   Ukraina> Naisten purjehdus. |
| --- | --- | --- | --- |
|  Hopeaa | Ateena 2004 | Yngling |  |
Hanna Heorhijivna Kalinina (ukr. Ганна Георгіївна Калініна, s. 1. toukokuuta 1979 Kiova, Ukrainan SNT, Neuvostoliitto) on ukrainalainen kilpauransa päättänyt purjehtija ja olympiamitalisti.
Kalinina saavutti Ruslana Taranin ja Svitlana Matevuševan kanssa Yngling-luokan olympiahopeaa Ateenassa 2004.
Aiheesta muualla

Hanna Kalinina Kansainvälinen olympiakomitea. (englanniksi)
Hallie Kate Eisenberg

Hallie Kate Eisenberg (s. 2. elokuuta 1992) on yhdysvaltalainen näyttelijä.
Eisenberg syntyi New Brunswickissa, New Jerseyssä. Hän sai nimensä sisarustensa lempielokuvasta Muuta en jouluksi toivo (1991), jossa Thora Birchin roolihahmo on nimeltään Hallie O’Fallon. Eisenberg esiintyi jo muutaman vuoden ikäisenä mainoksissa ja tuli 1990-luvun lopulla tunnetuksi Pepsi-mainosten pikkutyttönä. Samaan aikaan hän sai ensimmäisiä roolejaan myös elokuvista, kuten Paulie (1998) ja The Insider – sisäpiirissä (1999).
Eisenbergin isoveli on näyttelijä Jesse Eisenberg.
Filmografia

| Vuosi | Elokuva tai televisiosarja | Rooli | Huomioita |
| --- | --- | --- | --- |
| 1998 | Paulie | Marie Alweather |  |
| 1998 | Nicholas’ Gift | Eleanor | TV-elokuva |
| 1999 | Blue Moon | Josie Medieros | TV-elokuva |
| 1999 | Ratkaiseva päätös | Unknown | TV-elokuva |
| 1999 | A Little Inside | Abby Mills |  |
| 1999 | The Insider – sisäpiirissä | Barbara Wigand |  |
| 1999 | Robotin elämää | Young Little Miss Amanda Martin |  |
| 2000 | Irti arjesta | Alexa | TV-sarja, jakso ”Waiting” |
| 2000 | Beautiful | Vanessa |  |
| 2000 | Ihmeidentekijä | Helen Keller | TV-elokuva |
| 2002 | Stage on Screen: The Women | Little Mary | TV-elokuva |
| 2003 | Presidio Med | Grace Rothman | TV-sarja, jakso ”With Grace” |
| 2004 | The Goodbye Girl | Lucy McFadden | TV-elokuva |
| 2006 | Jesus, Mary and Joey | Melissa |  |
| 2006 | Paistetut madot ja kuinka niitä syödään | Erika |  |
| 2008 | P.J. | Pauline |  |
| 2008 | Wild Child | Ruthie |  |
| 2010 | Holy Rollers | Ruth Gold |  |
Aiheesta muualla

Hallie Kate Eisenberg Internet Movie Databasessa. (englanniksi)
Hallie Kate Eisenberg Elonetissä.
Hartaita lauluja

| Hartaita lauluja Eino Grön |
| --- | --- | --- |

Hartaita lauluja
Studioalbumin tiedot
 Äänitetty : 1977
 Julkaistu: 1977
 Formaatti: LP
 Kesto: 38.59
 Levy-yhtiö: Fazer Finnlevy
Eino Grönin muut julkaisut
|   | 1977  |   |
Hartaita lauluja on suomalaisen Eino Grönin studioalbumi vuodelta 1977.
Kappaleet

Rukous - Tule Kanssani Herra Jeesus – 2.02
Mun Kanteleeni – 2.48
Sua Kohti Herrani (Nearer My God to Thee) – 3.37
Suomalainen Rukous – 2.34
Onpa Taivaassa Tarjona Lapsillekin – 1.49
Päivä Vain Ja Hetki Kerrallansa – 3.23
Iltavirsi (Oi Herra luoksein jää) – 3.15
Oi Muistatko Vielä Sen Virren – 4.05
Kiitos Sulle, Jumalani – 3.24
Täällä Pohjantähden Alla – 3.01
Soi Kiitokseksi Luojan – 3.28
Maan Korvessa Kulkevi Lapsosen Tie – 2.52
Sinulle Kiitos Isä Maan Ja Taivaan – 2.35
Hartausseura

Hartausseura (seurat)  tarkoittaa Suomessa sellaista jumalanpalvelusta, joka oli laissa erotettu varsinaisesta jumalanpalveluksesta.
Määritelmä 1930-luvun Suomessa

Hartausseuraksi katsottiin Suomessa sellainen kokous, jossa oli enemmän osanottajia kuin tavallisessa kotihartaudessa, mutta jota ei silti voitu katsoa yleiseksi jumalanpalvelukseksi.
Hartausseuran pitäminen evankelisluterilaisen seurakunnan jäsenten kesken ilman papiston välitöntä johtoa oli luvallista, mutta hartausseuraa ei saanut järjestää sillä ajalla, kun yleinen jumalanpalvelus toimitettiin, paitsi jos tähän oli hankittu erityinen lupa kirkkoherralta.
Seurat 2000-luvun Suomessa

Suomen evankelis-luterilaisen kirkon seurakunnissa pidetään usein seuroja. Seurat on melko vapaamuotoinen hengellinen tilaisuus, jossa kuullaan lyhyehkö puhe tai puheita, selitetään Raamattua ja lauletaan virsiä tai muita hengellisiä lauluja. Puhujana seuroissa voi olla pappi tai usein myös maallikko. Erityisesti herätysliikkeiden kokoontumisia sanotaan seuroiksi. Seuroja pidetään eri paikoissa kuten seurakuntien tiloissa, seurakuntakodeissa, erityisissä herätysliikkeiden ylläpitämissä rukoushuoneissa tai yksityiskodeissa.
Seurat yleistyivät Suomessa pietismin rantautumisen myötä, jolloin ne osoittivat seurakuntalaisten oma-aloitteisuuden uskonnollisissa kysymyksissä.